### Resumé

Den Boligpolitiske Styregruppe vedtog d. 14. december 2023 BolivVejle samarbejdsstrategi: "Fælles om almene boligområder", og besluttede i den forbindelse at sende den til endelig vedtagelse til politisk behandling. Strategien er forud for vedtagelse i Den Boligpolitiske Styregruppe blevet politisk behandlet i de enkelte boligforeninger - ØsterBo, Lejerbo, Domea, og AABVejle. På denne baggrund ligger der nu et forslag klar til en endelig vedtagelse.

### Sagsfremstilling

Boligpolitisk Styregruppe udarbejdede i 2017 en samarbejdsstrategi, som blev godkendt i [adresse] i november 2017, og det fremgår af byrådsindstillingen, at strategien vedrører perioden 2017-2021. Siden 2017 er der på både nationalt og kommunalt plan sket mange ændringer inden for boligpolitik – og derfor var der enighed om på [adresse] d. 3. okt. 2022, at der er behov for at justere de strategiske prioriteringer. Efterfølgende har alle medlemmer i Boligpolitisk Styregruppe deltaget i individuelle interviews og fælles workshops, som har haft til formål at indsamle input og ideer til indholdet i strategien.
Ambitionen med strategien er at skabe en tydelig fælles retning for, hvad der arbejdes med i [adresse]. Strategien skal give et stærkere fælles fundament for prioritering, så den Boligpolitiske Styregruppe bruger dens samlede viden, kræfter og ressourcer på det, der er allervigtigst. Styregruppen vil således omsætte strategien til konkrete prioriteringer i de kommende år.

**Strategien har lagt fokus på tre strategiske prioriteter.**
Prioritet #1: Den blandede by
Prioritet #2: Boligområder i trivsel
Prioritet #3: Klimavenlige boliger og beboere

#### Historik

[adresse] er et samarbejde, hvor vi arbejder på at løfte de samfundsmæssige udfordringer, som de almene boligforeninger er en del af. Via Boligpolitisk Styregruppe (BPS) sker den formelle og politiske kobling mellem Vejle Kommune og boligorganisationerne. BPS er nedsat som et § 17, stk. 4 udvalg af [adresse] den 22. januar 2014.

### Sagens videre forløb

Sagen skal behandles af Økonomiudvalget og Byrådet.

### Indstilling Teknik- og Miljødirektøren indstiller,

**at** teknisk udvalg anbefaler at [adresse] - fælles om almene boligområder vedtages.

### Beslutning

Anbefalet.